رؤف احمد رافت

شاہ رؤف احمد رافت مفسر محدث صوفی اور سلسلہ نقشبندیہ مجددیہ سے تعلق ہے۔

 وطن 
شاہ رؤف احمد رافتؔ کا اصلی وطن سرہند تھا مجدد الف ثانی کی اولاد میں سے تھے شاہ ابو سعید کے کے خالہ زاد بھائی تھے ان کے والد سرہند سے رامپور آ گئے تھے اس لیے ان کی ولادت رامپور میں ہوئی۔
 ولادت 
ان کی ولادت 1202ھ / 6 نومبر 1786ء کو رامپور میں ہوئی۔ ان کا اصل نام رحمان بخش تھا۔
 بیعت و خلافت 
پہلے اس دور کے مشہور ولی فیض بخش ملقب بہ شاہ درگاہی سے بیعت ہوئے اور سلسلہ قادریہ میں خلافت حاصل کیجواہر علویہ صفحہ 271 ان کے وصال کے بعد جب شاہ ابوسعید نےشاہ غلام علی کے حضور رجوع کیا تو آپ بھی ان کی پیروی میں شاہ غلام علی دہلوی کی خدمت میں دہلی آئے شاہ غلام علی (1823ء) سے بیعت ہوئے، خرقہ خلافت حاصل کیا اور کمالات تک پہنچے۔ پیر و مرشد کے انتقال تک وہیں رہے بعد میں پیر و مرشد کے حکم پر بھوپال چلے آئے اور بقیہ زندگی یہیں گزاری۔ یہاں آپ کو بڑی مقبولیت حاصل تھی سینکڑوں لوگ آپ کے مرید تھے آپ کی نسبت مجدد الف ثانی کے چھوٹے بیٹے خواجہ محمد یحیی کے حوالے سے ہے۔

 تصنیفات 
کئی کتابوں کے مصنف ہیں
 تفسیر رؤفی
 " در المعارف" شاہ غلام علی دہلوی کے ملفوظات
 احوال و کرامات شاہ درگاہی رام پوری
 مثنوی اسرار: شاہ درگاہی کے ہمراہ پندرہ سال قیام کے دوران آپ نے یہ مثنوی لکھی ہے جس کا موضوع وحدت الوجود اور ولایت صغریٰ کا بیان ہے،
 دیوان غزلیات مذکورہ قیام کے دوران آپ نے اپنا یہ دیوان مدون کیا ،
 مراتب الوصول : اس میں حضرت شاہ غلام علی کی مجالس کے مطابق علم سلوک کا بیان ہے،
 ملفوظات شاہ غلام علی شاہ
 مکاتیب شریفہ شاہ غلام علی شاہ کے مکتوبات کا مجموعہ
 آپ نے فقہ حدیث، تفسیر میں بھی بہت سی کتابیں تصنیف کی ہیں۔
 ہندی و فارسی اشعار پر مشتمل آپ کا ایک دیوان بھی ہے جو ”دیوان رؤفی“ کہلا تا ہے۔
 آپ نے شاعری میں ”رافتؔ تخلص اختیار کیا۔ اردو میں ایک دیوان اور فارسی میں چھ دیوان ہیں کئی مثنویاں تفسیر قرآن، ارکان اسلام اور کئی نثری اور شعری کتابیں ہیں۔اردو نثر میں سیرت رسول، صفحہ 254،ڈاکٹر انور محمود خالد، اقبال اکیڈمی پاکستان لاہور 1989ء
 وفات 
25 ذو القعدہ 1253ھ بمطابق 19 فروری 1838ء کو راہ حرمین یلملم یمن میں وفات پائی۔خزینۃ الاصفیاء جلد 3 صفحہ 283 مفتی غلام سرور قادری مکتبہ نبویہ گنج بخش روڈ لاہور

+ قطعہ 1253 شاہ رفت بادشاہ دو جہان یافت   از دنیا جو در جنت قرار شد عیان رافت حبیب متقی  سال وصل آتشہ والا تبار

 حوالہ جات 

زمرہ:1786ء کی پیدائشیں
زمرہ:1838ء کی وفیات
زمرہ:مجددی علماء
زمرہ:نقشبندی صوفیاء